Film dokumentar për sfidat e gazetarisë tradicionale
Dokumentari pasqyron problemet që ka The New York Times në epokën e Internetit
Filmi "Page One: A Year Inside The New York Times" është një dokumentar rreth problemeve që ndesh një nga gazetat më të mira amerikane në një kohë kur lajmet dhe informacioni përhapen me shpejtësi në Internet. Regjsori, Endru Ros ka ndjekur punën e gazetarëve dhe ka nxjerrë në pah se si gazeta po përpiqet të përballojë sfidat e medias sot. Filmi i Rosit u shfaq në Festivalin e Filmit Sundance këtë vit. Ai nuk tregon vetëm përpjekjet e gazetës për të mbijetuar, por hap edhe diskutimin për sfidat që ka përballë shtypi në përgjithësi. Kur organizatat e lajmeve nxitonin të botonin kohët e fundit njoftime për dokumentet e Wikileaks për të burgosurit në Gjirin Guantanamo, ato u ndeshën edhe një herë me shpejtësinë e faqeve të Internetit të mbushura me materiale të paredaktuara. Endru Rosi, regjisori i dokumentarit "Page One: A Year Inside The New York Times", analizon median dhe paralajmëron se cunami i informacionit dixhital mund të sjelli fundin edhe të një prej gazetave më të respektuara. Rosi argumenton se përhapja e informacionit në Internet mund të bëhet kërcënim për gazetarinë cilësore. Rosi thotë se informacioni në Internet i ka mbytur gazetat nëpër botë dhe ka patur gjithashtu ndikim edhe në vetë gazetën . Tirazhi i shitur i gazetës ka rënë, po ashtu edhe të ardhurat nga reklamat. Disa gazetarë janë pushuar nga puna dhe si rezultat përmbajtja mund të cënohet.Por Emi Aisman, profesore e Universitetit Amerikan, nuk është dakord. Aisman beson se pavarësisht se çfarë ndodh me gazetat, gazetaria e mirëfilltë do të vazhdojë. Pol Sperou, zv/president i transmetimeve në Newseum në Uashington DC, thotë se zyrat e lajmeve duhet të kenë reporterët e tyre. Sperou thotë se deri tani, emra të tillë si , kanë konkuruar jo vetëm me rrjedhën masive të informacionit, por edhe informacionin pa pagesë në Internet. Kohët e fundit, filloi abonimin për leximin e gazetës në Internet. Sipas lajmeve, rreth 100 mijë njerëz janë abonuar, por kjo shifër nuk është e mjaftueshme për të siguruar të ardhurat që i duhen gazetës. Megjithatë, këto janë zhvillime që mbeten për t’u parë.